Ainulaadne muutus on toimumas Paide Vallimäel. Sealses kahekümne aasta eest uuesti üles  laotud vallitornis - muistise maketis - on rajatud ajakeskus, kus filmide ja paljude huvitavate esemete kaudu saab huviline ühelt korruselt teisele tõustes liikuda sajandist sajandisse alates jää- ja kiviajast nüüdisajani välja. Pilkuköitev ja humoorikas esitluslaad on huvitavaks täienduseks sealsamas Paides Järvamaa muuseumis vastselt koostatud ja avatud muinasajanäitusele.